אפרת נטר

אפרת נטר (נולדה בירושלים ב-26 בספטמבר 1959) היא פסיכולוגית בריאותית ופרופסור מן המניין לפסיכולוגיה במחלקה למדעי ההתנהגות, במרכז האקדמי רופין. עיקר מחקרה הוא בנושא התנהגויות בריאות ובריאות דיגיטלית. תחום התמחותה הוא חיפוש מידע מקוון בנושאי בריאות כללית ובריאות הנפש. נטר סיימה את לימודי התואר הראשון בחינוך ובספרות אנגלית ואת לימודי התואר השני בפסיכולוגיה, באוניברסיטה העברית בירושלים. מחקר התיזה שלה לתואר השני, בהנחיית גרשון בן-שחר, הראה שתוקף הניבוי (אנ') של הגרפולוגיה נמוך מאוד. את עבודת הדוקטורט באוניברסיטה העברית בירושלים ביצעה בהנחיית יעקב טרופה, בנושא מנגנוני ניהול עצמי בחיפוש משוב. בפוסט-דוקטורט נטר השתלמה באוניברסיטת קליפורניה בלוס אנג'לס בהנחיית שלי טיילור. בעקבות השתלמות זו, עברה לחקור את הפסיכולוגיה של הבריאות. בין השנים 2010–2016 נטר הייתה חברה בוועד המנהל של European Health Psychology Society (EHPS). בשנת 2015 השתייכה לקבוצת מומחים מטעם החברה שפרסמה המלצות בנוגע להתערבויות בפסיכולוגיה בריאותית. מאז שנת 2021 היא מכהנת כמזכירה של קואליציית הפסיכולוגיה באומות המאוחדות. במסגרת זו, השתתפה בהפקת יום הפסיכולוגיה באומות המאוחדות בשנת 2022. נטר פעילה גם בוועדת האו"ם של ה-EHPS, ובקבוצת בריאות נשים. נטר היא עורכת-שותפה ראשית בכתב העת Health Psychology and Behavioral Medicine ועורכת משנה בכתב העת Applied Psychology and Wellbeing. בין השאר, היא ערכה גיליון מיוחד על אספקטים פסיכולוגיים של התמודדות בהקשר של המלחמה באוקראינה. נטר הייתה גם עורכת-שותפה לגיליון מיוחד על מגפת הקורונה בכתב העת Vaccines. בעבודת התיזה לתואר שני בחנה נטר 17 מחקרים שונים שעסקו בתקפות הגרפולוגיה ככלי למיון עובדים. המחקרים כללו ניתוחים של 63 גרפולוגים ו-51 לא גרפולוגים (קבוצת בקרה) שבחנו 1,223 כתבי–יד. התוצאות הראו שהגרפולוגים לא הצליחו יותר ממי שאינם גרפולוגים בניבוי ביצועים עתידיים של עובדים על בסיס כתב–יד, ונפלו באופן ניכר מפסיכולוגים במבחן זה. לטענת נטר ובן שחר, הניתוח הגרפולוגי מבוסס על ניתוח תוכנו של כתב–היד ולא של המאפיינים הגרפולוגיים שלו. בתחילת דרכה עסקה נטר במחקר בפסיכולוגיה חברתית בנושאים של ניהול עצמי והטיות קוגניטיביות. הפעילות המחקרית של נטר מתמקדת בעיקר בהתנהגויות בריאות, אוריינות בריאות מקוונת והתאמת מטרות חיים לאור אירועים בריאותיים. נטר חוקרת התנהגויות בריאות מגוונות, כגון בדיקות סינון לסרטן, דבקות בנטילת תרופות, הנקה וקבלת חיסונים. לדוגמה, במחקר על גילוי מוקדם של סרטן המעי הגס, נשלחו ערכות לבדיקת דם סמוי בצואה לכ־30,000 איש בקבוצות סיכון. המחקר הראה שההסבר שצורף לערכה השפיע על הסיכוי שהיא תבוצע. נטר ערכה מספר מחקרים בתחום הבריאות הדיגיטלית. בין השאר, היא ביצעה סקר על מדגם מייצג בישראל של מעל 4000 מבוגרים. ממצאי הסקר הראו שאנשים בעלי אוריינות בריאות מקוונת גבוהה יותר ידעו לנהל טוב יותר את צורכיהם הרפואיים. הם היו גם צעירים ומשכילים יותר. נטר גם מתעדת איך מצבי בריאות, למשל בעיות פריון או מחלה כרונית כטרשת נפוצה, קשורים להתאמות שאנשים עושים במטרות חיים, תוך התנתקות ממטרות אחדות ואימוץ מטרות אחרות. אפרת נטר גרה בחיפה, נשואה לאורי כהן ואם לשניים. מיטל יסעור בית-אור, חוות דעת שנייה? הולכים לאינטרנט, באתר ynet, 29 בדצמבר 2008 אפרת נטר, שיר מעודה ורינת עמר, שימוש בתרופות ממריצות לשיפור ביצועים ללא מרשם בקרב סטודנטים, בכתב העת קידום בריאות בישראל, אוקטובר 2017 איך גורמים לישראלים להתחסן, בתוכנית קלמן ליברמן, 15 בדצמבר 2020 Efrat Neter, Gershon Ben-Shakhar, The predictive validity of graphological inferences: A meta-analytic approach, Personality and Individual Differences 10, 1989-01-01, עמ' 737–745 doi: 10.1016/0191-8869(89)90120-7 Yaacov Trope, Efrat Neter, Reconciling competing motives in self-evaluation: The role of self-control in feedback seeking., Journal of Personality and Social Psychology 66, 1994, עמ' 646–657 doi: 10.1037/0022-3514.66.4.646 Martin S. Hagger, Aleksandra Luszczynska, John de Wit, Yael Benyamini, Silke Burkert, Pier-Eric Chamberland, Angel Chater, Stephan U. Dombrowski, Anne van Dongen, David P. French, Aurelie Gauchet, Nelli Hankonen, Maria Karekla, Anita Y. Kinney, Dominika Kwasnicka, Siu Hing Lo, Sofía López-Roig, Carine Meslot, Marta Moreira Marques, Efrat Neter, Anne Marie Plass, Sebastian Potthoff, Laura Rennie, Urte Scholz, Gertraud Stadler, Elske Stolte, Gill ten Hoor, Aukje Verhoeven, Monika Wagner, Gabriele Oettingen, Paschal Sheeran, Peter M. Gollwitzer, Implementation intention and planning interventions in Health Psychology: Recommendations from the Synergy Expert Group for research and practice, Psychology & Health 31, 2016-07-02, עמ' 814–839 doi: 10.1080/08870446.2016.1146719 Psychology Day at the UN, Psychology Day at the UN (באנגלית אמריקאית) Editorial Board, Health Psychology and Behavioral Medicine Shelley E. Taylor, Efrat Neter, Heidi A. Wayment, Self-Evaluation Processes, Personality and Social Psychology Bulletin 21, 1995-12, עמ' 1278–1287 doi: 10.1177/01461672952112005 Maya Bar-Hillel, Efrat Neter, How alike is it versus how likely is it: A disjunction fallacy in probability judgments., Journal of Personality and Social Psychology 65, 1993-12, עמ' 1119–1131 doi: 10.1037/0022-3514.65.6.1119 Maya Bar-Hillel, Efrat Neter, Why are people reluctant to exchange lottery tickets?, Journal of Personality and Social Psychology 70, 1996-01, עמ' 17–27 doi: 10.1037/0022-3514.70.1.17 Efrat Neter, Nili Stein, Ofra Barnett-Griness, Gad Rennert, Lea Hagoel, From the Bench to Public Health: Population-level Implementation Intentions in Colorectal Cancer Screening, American Journal of Preventive Medicine 46, 2014-03-01, עמ' 273–280 doi: 10.1016/j.amepre.2013.11.008 Efrat Neter, Esther Brainin, Perceived and Performed eHealth Literacy: Survey and Simulated Performance Test, JMIR Human Factors 4, 2017-01-17, עמ' e6523 doi: 10.2196/humanfactors.6523 Efrat Neter, Esther Brainin, Association Between Health Literacy, eHealth Literacy, and Health Outcomes Among Patients With Long-Term Conditions, European Psychologist 24, 2019-01, עמ' 68–81 doi: 10.1027/1016-9040/a000350 Tsahi (Zack) Hayat, Esther Brainin, Efrat Neter, With Some Help From My Network: Supplementing eHealth Literacy With Social Ties, Journal of Medical Internet Research 19, 2017-03-30, עמ' e6472 doi: 10.2196/jmir.6472 Efrat Neter, Esther Brainin, eHealth Literacy: Extending the Digital Divide to the Realm of Health Information, Journal of Medical Internet Research 14, 2012-01-27, עמ' e1619 doi: 10.2196/jmir.1619 Efrat Neter, Shira Goren, Infertility Centrality in the Woman’s Identity and Goal Adjustment Predict Psychological Adjustment Among Women in Ongoing Fertility Treatments, International Journal of Behavioral Medicine 24, 2017-12-01, עמ' 880–892 doi: 10.1007/s12529-017-9693-9 Efrat Neter, Anat Litvak, Ariel Miller, Goal disengagement and goal re-engagement among multiple sclerosis patients: Relationship to well-being and illness representation, Psychology & Health 24, 2009-02, עמ' 175–186 doi: 10.1080/08870440701668665